সুতির ইতিকথা - Bangla Fashion | বাংলা ফ্যাশন
Bangla Fashion | বাংলা ফ্যাশন
নারী
পুরুষ
বাচ্চা
বিশেষ অনুষ্ঠান
সুগন্ধি
স্টোরস
সেল
খবর
ফ্যাশন শো
মডেল
অন্যান্য
Select Page
« সিল্ক আর ছাপা শাড়ির খোঁজ
সৃজনীর এক যুগ পূর্তি »
সুতির ইতিকথা
Mar 29, 2010 | অন্যান্য, গ্যালারি, ফিচার | 0 comments
সুতি সহজলভ্য। সুতি দামে সস্তা। সুতি আরামদায়ক। স্বাস্থ্যের জন্য ভাল সুতি। ফ্যাব্রিক্সের মধ্যে সুতির ঠাঁই উপরের দিকে। বাংলাদেশে যেমন, পাশ্চাত্যেও ব্যবহার বাড়ছে সুতির। সুতি শাড়ি আমাদের সংস্কৃতির অংশ। সুতি শাড়ি আমাদের সংস্কৃতির অংশ। সুতির ঐতিহ্যে আমাদের আছে মসলিন নামটি। উচ্চবিত্তশ্রেণীর ফ্যাশনেও জায়গা করে নিয়েছে সুতি। লিখেছেন মোর্শেদ নাসের
তুলা থেকে যখন সুতা তৈরি শুরু হয় তখন থেকেই সুতি কাপড়ের ব্যবহার আরম্ভ। কালের বিবর্তনে প্রাকৃতিক তুলার পাশাপাশি এখন কৃত্রিম তুলার ব্যবহারও দেখা যায়। শিমুল তুলা থেকে উৎপাদিত সুতার মান ভালো। ব্যাপক উৎপাদনের জন্য এখন পাওয়ার লুমগুলোতে ইজিপশিয়ান কটন, ইন্ডিয়ান কটন, আমেরিকান আপল্যান্ড কটন ব্যবহার হয়ে থাকে।
কাপড় কেনার আগেই ডিজাইনররা বিভিন্ন ধরনের ডিজাইন তৈরি করে। অধিকাংশ ডিজাইনই হয় গৎবাধা। বছরের পর বছর একই ডিজাইন সদর্পে থেকে যায়। কখনো আকৃতি, স্থান, রঙ বদলে ভিন্নতা আনার চেষ্টা করা হয়। এরপর সেই ডিজাইন অনুসারে কারিগররা তৈরি করেন পাত্তা। ফালি ফালি করে কাটা মোটা কাগজে ছিদ্র করে পাত্তা তৈরি করা হয়। জেকার্ড মেশিনে সেই পাত্তা বসিয়ে তাতে সুতা পরানো হয়। সুতি কাপড় তৈরির জন্য রয়েছে বিভিন্ন রকমের তাঁত। যার মধ্যে পাওয়ার লুম, পিট লুক, জামদানী, চিত্তরঞ্জন ইত্যাদি তাঁত উল্লেখযোগ্য। সীসা দিয়ে ঝোলানো সারি সারি সুতা সাজিয়ে পা দিয়ে তাঁত চালিয়ে ডিজাইন অনুসারে সুতা উঠানামা করা হয়। এক প্রস্থ সুতা থাকে উপরের দিকে ও আরেক প্রস্থ নীচের দিকে। এই দুই সারি সুতার মাঝখান দিয়ে মাকু চালিয়ে ভরে দেয়া হয় বিভিন্ন রঙের সুতা। এভাবেই তৈরি হয় সুতি শাড়ি। আড়াই হাত প্রস্থ, বারো হাত দৈর্ঘ্যের একটি শাড়ি তৈরি করতে কারিগরদের সময় লাগে ডিজাইনভেদে ১ থেকে ১০ দিন। সুতি কাপড়ের উইভিং-এ মোটামুটি তিনটি ধরন আছে। এগুলো প্লেইন, টুইল এবং ফেন্সি উইভ নামে পরিচিত। শিল্পখাতে সুতি কাপড় উৎপাদনের জন্য প্লেন উইভিং এর ব্যবহার অধিক। ডেনিম এবং গ্যাবার্ডিন কাপড় তৈরিতে ব্যবহৃত হয় টুইল পদ্ধতি। এর বাইরে আলাদা এবং ইচ্ছে মতো ডিজাইনের সুতি ফ্যাব্রিক্স তৈরির জন্য পদ্ধতি হচ্ছে ফেন্সি।
বাংলাদেশে সবচেয়ে বেশি সুতি উৎপাদিত হয় পাবনা, সিরাজগঞ্জ ও টাঙ্গাইল জেলায়। এছাড়া ঢাকা এবং কুমিল্লাতেও স্বল্প পরিমাণে সুতি কাপড় তৈরি হয়। পাবনা-সিরাজগঞ্জ অঞ্চলের সুতা শাড়ির জন্য খুব বেশি উপযোগী নয়। এ অঞ্চলের সুতা অধিকাংশই গামছা, লুঙ্গি তৈরিতে কাজে লাগে। গুণে-মানে টাঙ্গাইলের সুতি শাড়ি অনন্য। টাঙ্গাইল জেলার পাথরাইল, বিষ্ণুপুর, দেলদুয়ার, বাজিতপুর প্রভৃতি জায়গা জুড়ে রয়েছে বিরাট তাঁত অঞ্চল। এ অঞ্চল সুতির জন্য বিখ্যাত হলেও বর্তমানে এখানে সুতির চেয়ে সফট সিল্ক শাড়ি বেশি উৎপাদন করা হচ্ছে। এই উপমহাদেশে সুতির আরেকটি বড় অঞ্চল ভারতের পশ্চিমবঙ্গের ফুলিয়া। এখানকার শাড়িই ইন্ডিয়ান প্রিন্ট শাড়ি নামে খ্যাত। ভারত-ভাগের সময় এবং মুক্তিযুদ্ধের সময় বাংলাদেশের বহু তাঁত শিল্পী ভারতে পাড়ি জমান। সেই সব তাঁতী বর্তমানে ফুলিয়াতে গড়ে তুলেছে সুতি অঞ্চল।
বাঙালি রমনীর অত্যন্ত আপন পোশাক সুতি শাড়ি। নিত্যদিনের সঙ্গীও বলা চলে অনায়াসে। উৎসবে অনুষ্ঠানে অন্য শাড়ি হয়তো চলে অবলীলায়, ঘরে ফিরে সুতি শাড়ির মাঝেই রমনীরা ফিরে পান নিজেকে। অন্যান্য শাড়ির মতো অল্পতেই পরার অযোগ্য হয়ে যায় না সুতি শাড়ি। টেকে বহুদিন। ধোয়াও সহজ। সব রকম ডিটারজেন্ট দিয়েই ধোয়া যায়। এমনকি কাপড় কাঁচার সোপ দিয়ে ধুলেও সুতি নষ্ট হয় না। যেকোনো সুতি কাপড়ের বেলায়ই একথা প্রযোজ্য। ধোয়ার সময় একটু মাড় দিয়ে নিলে সুতি কাপড় একেবারে নতুন হয়ে উঠে। ইস্ত্রি করে নিলেতো আরো চমৎকার হয়ে উঠে। সুতির আরেকটি সুবিধা এটি আরামদায়ক। আর এর দামও সবার নাগালের মধ্যে। বাংলাদেশের সব জায়গাতেই সুতি শাড়ি পাওয়া যায়। দোকানে দোকানে তো বটেই মহিলারা পোটলায় ফেরি করেও বিক্রি করেন সুতি শাড়ি। ভারতীয় সুতি শাড়ির চাহিদাই তাদের কাছে বেশি। ভারতীয় সুতির চেয়ে বাংলাদেশী সুতি শাড়ি টেকসই।
সূত্র: দৈনিক ইত্তেফাক, মার্চ ৩০, ২০১০
Related
বিষয়শ্রেণী
বিষয়শ্রেণীSelect Categoryঅন্যান্য  (13)খবর  (68)গ্যালারি  (136)টিপস্‌ এণ্ড টেকনিক  (1)নারী  (61)পুরুষ  (31)ফিচার  (111)ফ্যাশন শো  (20)বাচ্চা  (10)বিশেষ অনুষ্ঠান  (33)ভিডিও  (1)মডেল  (5)সুগন্ধি  (9)সেল  (7)স্টোরস  (37)
সাম্প্রতিক মন্তব্য
uzzal on সিল্ক আর ছাপা শাড়িতে ঈদ
সরলা on নাক সেজেছে নাকছাবিতে
আজিজুল হাকিম on নাক সেজেছে নাকছাবিতে
বৈশাখে ছেলেদের সাজ | SORGOL on বৈশাখে ছেলেদের সাজ
অন্তরেবাংলাদেশ – OntoreBangladesh » নতুন ঢঙের কামিজ on নতুন ঢঙের কামিজ
এভারগ্রীন বাংলা
লাইব্রেরি
জোকস
ডিকশনারি
লিরিক
Facebook
Twitter
Google
RSS
Evergreen Bangla